पाएं अपने शहर की ताज़ा ख़बरें और फ्री ई-पेपरडाउनलोड करें
युवती की आपत्तिजनक वीडियो वायरल कर उसे ब्लैकमेल करने के मामले में नामजद आरोपियों की गिरफ्तारी नहीं होने से परिजनों और समर्थकों ने सिटी पुलिस स्टेशन को घेर लिया। पीड़ित लड़की की मां ने आरोपियों को गिरफ्तार कर इंसाफ की गुहार लगाई। लड़की के पिता ने चेतावनी दी है कि यदि पुलिस ने इंसाफ नहीं दिया तो वह आत्महत्या कर लेंगे। पिता ने बताया कि उसकी बेटी 12वीं कक्षा में पढ़ती है। उसके भतीजे ने उसे बताया था कि ट्यूशन पर लड़के बाते कर रहे थे कि उनकी बेटी की आपत्तिजनक वीडियो वायरल हुई है। बेटी से पूछा तो उसने बताया कि उसके साथ पढ़ते अंश खुराना ने बहला फुसला कर उससे उसकी वीडियो मंगवा ली थी।
जिसने वीडियो अकशद को भेज दी थी जो स्कूल में उससे सीनियर है। जिसने उसे ब्लैकमेल करना शुरू कर दिया और वीडियो का डरावा देकर उसे मिलने और 10 लाख रुपए का इंतजाम करने के लिए कहा। जिसके बाद पुलिस ने अंश खुराना व अकशद के खिलाफ मामला दर्ज कर लिया था। डीएसपी सतपाल शर्मा ने बताया कि आरोपियों के विरुद्ध मामला दर्ज किया जा चुका है। अकशद की हाईकोर्ट से जमानत हो चुकी है। अंश खुराना की गिरफ्तारी के लिए लगातार रेड की जा रही है। उन्होंने आश्वासन दिया के अंश खुराना 48 घंटे में गिरफ्तार कर लिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn